
1. Instrumentele juridice europene în domeniul protecţiei civile 


1.1. Mecanismul comunitar şi instrumentul 
financiar de protecţie civilă 

Elementele-cheie pentru asigurarea protecţiei civile 
în cadrul UE sunt Mecanismul de Protecţie Civilă (CPM) 
şi Instrumentul financiar de protecţie civilă. CPM 
cuprinde 32 de state — 28 de state membre UE, Fosta 
Republică  lugoslavă a Macedoniei, Islanda, 
Liechtenstein şi Norvegia. 

CPM este aplicat, din februarie 2010, de Direcţia 
Generală de Ajutor Umanitar şi Protecţie Civilă (DG 
ECHO) şi este destinat să faciliteze cooperarea în ca- 
drul intervențiilor în materie de protecţie civilă, în even- 
tualitatea unor situaţii de urgenţă majoră care necesită 
o reacţie imediată. 

Preocupările Uniunii Europene în domeniul conso- 
lidării cooperării în domeniul protecţiei civile datează din 
1985, fiind consolidate în 1997 prin adoptarea Deciziei 
Consiliului 98/22/CE din 19 decembrie 1997 privind 
instituirea programului de acţiune comunitară în dome- 
niul protecţiei civile şi apoi prin Decizia Consiliului 1999/ 
847/CE din 9 decembrie 1999 de instituire a unui pro- 
gram de acţiune comunitară în domeniul protecţiei 
civile. Ulterior, a fost adoptată Decizia 2001/792/CE, 
Euratom, de instituire a unui mecanism comunitar de 
favorizare a unei cooperări consolidate în cadrul inter- 
venţiilor de urgenţă care ţin de protecţia civilă, modi- 
ficată, pentru a asigura o manifestare mai eficace şi mai 
vizibilă a solidarităţii europene, prin Decizia 2007/779/ 
CE, Euratom, (reformă) de instituire a unui mecanism 
comunitar de protecţie civilă, în vigoare. 

Cooperarea în domeniul protecţiei civile în cadrul 
UE vizează protecţia populaţiei, mediului înconjurător, 
bunurilor şi patrimoniului cultural în situaţii de dezastre 
naturale sau tehnologice, acte de terorism, inclusiv 
poluări marine, produse pe teritoriul Uniunii sau în afara 
acestuia. 


Mecanismul de protecţie civilă instituit prin Decizia 
2007/779/CE, Euratom, constă într-o serie de elemente 
şi acțiuni , care cuprind: 

- Identificarea echipelor de intervenţie şi a altor 
forme de sprijin pentru intervenţie; 

- Înfiinţarea şi punerea în aplicare a unui program de 
instruire, de ateliere, seminarii şi proiecte-pilot 
privind principalele aspecte ale intervențiilor; 

-— Constituirea şi trimiterea de echipe de evaluare 
şi/sau coordonare; 

—  Instituirea şi gestionarea unui 
monitorizare şi de informare (MIC); 

—  Instituirea şi gestionarea unui Sistem comun de 
comunicare şi informare în situaţii de urgenţă 
(CECIS) pentru a permite comunicarea şi schimbul 
de informaţii între MIC şi punctele operaţionale de 
contact din statele membre; 

— Contribuţie la dezvoltarea sistemelor de detectare 
şi de alertă timpurie în caz de dezastre; 

— Sprijin pentru statele membre în vederea obţinerii 
accesului la resurse de echipamente şi transport; 

— Sprijin pentru asistenţa consulară acordată cetă- 
țenilor UE privind activităţile de protecţie civilă în 
situaţii de urgenţă în ţări terţe, dacă acest lucru 
este solicitat de către autorităţile consulare ale 
statelor membre. 

Conform CPM, statele membre furnizează, în mod 
voluntar, informaţii generale relevante cu privire la 
echipele de intervenţie şi experţii care pot fi chemaţi să 
lucreze în cadrul echipelor de evaluare şi/sau coordo- 
nare, modulele şi alte mijloace de intervenţie pe care le 
pot pune la dispoziţie, actualizându-le prompt atunci 
când este necesar. Statele membre, care doresc, pot 
furniza informaţii şi despre capacităţile militare care ar 
putea fi folosite prin CPM pentru asistenţă în domeniul 
protecţiei civile. 


Centru de 

Echipele de evaluare şi/sau coordonare se consti- 
tuie din experţi şi un şef de echipă, selectaţi de comisie 
pe baza calificărilor şi experienţei dobândite în cadrul 
misiunilor desfăşurate prin CPM sau al operaţiunilor de 
asistenţă internaţională, precum şi a abilităţilor lingvis- 
tice. 

Modulul, ca grupare a „capacităţilor statelor mem- 
bre care se poate autosusţine şi este autonomă, prede- 
finită şi orientată pe sarcini şi necesităţi, sau o echipă 
mobilă operaţională a statelor membre care reprezintă 
o combinaţie de resurse umane şi materiale, care poate 
fi definită sub aspectul capacităţii sale de intervenţie 
sau prin sarcina (sarcinile) pe care le poate întreprin- 
de”, trebuie să aibă capacitatea de a fi constituit rapid, 
astfel încât să fie trimis în zona afectată în termen de 
12 ore de la formularea unei cereri de asistenţă, fiind 
sub autoritatea unei persoane responsabile, să fie 
interoperabil cu alte module şi, de asemenea, să poată 
oferi asistenţă altor organisme ale UE şi/sau interna- 
tionale, în special ONU. 

Statele membre trebuie să asigure transportul opor- 
tun al asistenţei de protecţie civilă pe care o oferă prin 
intermediul mecanismului. Dacă solicită, pot beneficia 
pentru transportul forţelor şi mijloacelor, în anumite 
condiţii, de sprijinul Comisiei Europene. 

Statul membru care este afectat de o situaţie de 
urgenţă şi anticipează o posibilă solicitare de sprijin prin 
intermediul CPM, notifică imediat acest fapt prin MIC 
pentru a permite Comisiei să informeze statele membre 
şi să activeze serviciile competente. 

Statele membre care primesc cererile de asistenţă 
prin CPM trebuie să decidă în cel mai scurt timp dacă le 
pot da curs şi să informeze statul solicitant, direct sau 
prin intermediul MIC, menţionând şi aria de acoperire şi 
condiţiile asistenţei pe care o pot acorda. În cazul în 
care este informat numai statul membru solicitant, 
acesta va informa MIC pentru a se evita suprapunerea 
inutilă a eforturilor. 

Conducerea intervențiilor de asistenţă în situaţii de 
protecţie civilă este responsabilitatea statului solicitant 
care va stabili concepţia generală şi sarcinile diferitelor 
forţe de intervenţie, inclusiv a celor asigurate prin CPM. 
În cazul în care sunt solicitate şi trimise în teren echipe 
de evaluare şi/sau intervenţie, acestea vor facilita 
coordonarea între echipele de intervenţie şi vor asigura 
legătura cu autorităţile competente ale statului membru 
solicitant. 

Intervenţiile în afara teritoriului UE, în caz de situa- 
ţie de urgenţă majoră, se pot desfăşura autonom sau ca 
o contribuţie la o intervenţie condusă de o organizaţie 
internaţională. Dacă solicitarea de asistenţă este trans- 
misă prin MIC, „statul membru care deţine Preşedinţia 
Consiliului Uniunii Europene asigură coordonarea gene- 
rală a intervențiilor de asistenţă în domeniul protecţiei 
civile, respectând rolul operaţional de coordonare al 
Comisiei”. 


Preşedinţia Consiliului Uniunii Europene asigură 
coordonarea politică şi strategică a utilizării CPM, în 
special când se pune problema facilitării şi gestionării 
crizelor prin intermediul acestuia şi când se solicită 
intervenția în afara teritoriului UE. 

Coordonarea operațională a asistenței prin CPM 
revine Comisiei, în strânsă cooperare cu Preşedinţia”. 

Cu acordul Preşedinţiei, Comisia poate să îndepli- 
nească şi alte sarcini operaţionale. În strânsă cooperare 
cu Preşedinţia, Comisia poate să desemneze echipele 
de evaluare şi/sau coordonare. 

Comisiei îi revine responsabilitatea instituirii norme- 
lor de punere în aplicare a CPM, privind resursele 
disponibile pentru intervenţie, MIC, CECIS, echipele de 
evaluare şi/sau coordonare, programul de instruire, 
modulele, sistemele de detectare şi alertă timpurie, 
resursele medicale, precum şi privind intervenţiile pe 
teritoriul UE sau în afara acestuia. 

La propunerea Comisiei şi cu avizul Parlamentului 
European, Consiliul a adoptat, pe 5 martie 2007, ca ma- 
nifestare a solidarităţii europene faţă de ţările afectate 
de urgenţe majore, Decizia de instituire a unui instru- 
ment financiar de protectie civilă (2007/162/CE, 
Euratom) cu scopul de a îmbunătăţi eficienţa reacției în 
caz de urgenţe majore, măsurile de prevenire şi pre- 
gătire pentru toate tipurile de urgenţe, precum şi pentru 
a facilita cooperarea între statele membre în domeniul 
protecţiei civile. La adoptarea deciziei, Comisia a avut 
în vedere principiile economiei, eficienţei şi eficacităţii, 
precum şi faptul că asistenţa financiară poate fi 
acordată inclusiv persoanelor fizice. 

Pentru realizarea protecţiei civile la nivelul UE, a 
fost instituit pentru perioada 1 ianuarie 2007 — 31 de- 
cembrie 2013 un instrument financiar de protecţie civilă, 
cu un buget iniţial de 189.800.000 euro, în temeiul că- 
ruia să se poată acorda asistenţă financiară, atât ca o 
contribuţie la îmbunătăţirea eficacităţii reacției în caz de 
urgenţe majore, în special în contextul Deciziei 2001/ 
792/CE, Euratom, cât şi ca o contribuţie la îmbunătăţi- 
rea măsurilor de prevenire şi pregătire pentru toate 
tipurile de urgenţă, cum sunt dezastrele naturale şi cele 
provocate de om, actele teroriste, inclusiv terorismul cu 
mijloace chimice, biologice, radiologice şi nucleare, 
precum şi accidentele tehnologice, radiologice şi ecolo- 
gice. Protecţia pe care trebuie să o asigure instrumentul 
financiar vizează în special persoanele, dar şi mediul şi 
bunurile, inclusiv patrimoniul cultural, în interiorul sau în 
afara UE, luând în considerare, de asemenea, nevoile 
specifice ale regiunilor izolate, ultra-periferice, insulare 
sau ale altor regiuni din UE. 

Identificând o serie de probleme în funcţionarea 
celor două mecanisme europene în domeniul protecţiei 
civile — mecanica reactivă şi ad-hoc a cooperării în 
materie de protecţie civilă la nivelul UE ce limitează 
eficienţa, eficacitatea şi coerenţa răspunsului european 
în caz de dezastre; lipsa unor capacităţi esenţiale de 


Colonelul loan NIŢICĂ deţine funcţia de inspector-şef la Inspectoratul pentru Situaţii de 

răspuns (lacune în materie de capacitate); soluţiile limi- 
tate şi procedurile anevoioase în domeniul transportului 
care reprezintă impedimente pentru o capacitate optimă 
de răspuns; nivelul limitat de pregătire; neintegrarea 
politicilor în materie de prevenire — Comisia Europeană 
a depus la Parlamentul European şi la Consiliul Uniunii 
Europene, pe data de 20.12.2011, o propunere de 
Decizie privind un mecanism de protecţie civilă al 
Uniunii prin care se doreşte înlocuirea Deciziei Con- 
siliului privind mecanismul de protecţie civilă şi a 
Deciziei Consiliului privind instrumentul financiar de pro- 
tecţie civilă cu o Decizie care reuneşte cele două 
documente într-un singur act juridic. 

Propunerea vizează: sprijinirea, coordonarea şi 
completarea acţiunilor statelor membre în materie de 
protecţie civilă, cu scopul sporirii eficienţei sistemelor de 
prevenire, pregătire şi răspuns în caz de dezastre natu- 
rale şi provocate de om, de orice tip, în interiorul şi în 
afara Uniunii; creşterea securităţii cetăţenilor UE şi con- 
solidarea capacităţii de rezistenţă la dezastrele naturale 
şi provocate de om; sprijinirea şi promovarea măsurilor 
de prevenire a dezastrelor pentru reducerea costurilor 
suportate de economia UE în caz de dezastre şi, în 
consecinţă, diminuarea obstacolelor care afectează 
creşterea economică; reducerea la minimum a impac- 
tului advers în plan social, economic şi de mediu al 
dezastrelor care pot afecta regiunile şi persoanele cele 
mai vulnerabile, contribuind astfel la o creştere mai 
sustenabilă şi favorabilă incluziunii; simplificarea prin 
reunirea într-un singur text a dispoziţiilor care privesc 
funcţionarea mecanismului şi cele care privesc finan- 
tarea activităţilor din cadrul acestuia; punerea în apli- 
care a clauzei de solidaritate. 


1.2. Legislaţie europeană cu 

domeniul protecţiei civile 

Exceptând Decizia Consiliului din 8 noiembrie 2007 
de instituire a unui mecanism comunitar de protecţie 
civilă (reformă) (2007/779/CE, Euratom) şi Decizia Con- 
siliului din 5 martie 2007 de instituire a unui instrument 
financiar de protecţie civilă (2007/162/CE, Euratom), 
prezentate mai sus, au relevanţă directă în domeniul 
protecţiei civile Directiva Parlamentului European şi a 
Consiliului din 23 octombrie 2007 privind evaluarea şi 
gestionarea riscurilor de inundaţii (2007/ 60/CE), Direc- 
tiva Consiliului din 9 decembrie 1996 privind controlul 
asupra riscului de accidente majore care implică sub- 
stanțe periculoase (96/82/CE) şi Directivei Consiliului 
din 21 decembrie 1988 privind apropierea actelor cu pu- 
tere de lege şi a actelor administrative ale statelor 
membre referitoare la produsele pentru construcţii (89/ 
106/CEE). 

Scopul Directivei privind evaluarea şi gestionarea 
riscurilor de inundaţii este „stabilirea unui cadru pentru 
evaluarea şi gestionarea riscurilor de inundaţii, cu 
scopul de a reduce consecinţele negative pentru sănă- 
tatea umană, mediu, patrimoniul cultural şi activitatea 
economică asociate cu inundaţiile” pentru realizarea 
căruia stabileşte: un calendar al evaluării preliminare a 
riscului de inundaţii pe baza hărților bazinelor hidrogra- 
fice, istoricului inundaţiilor şi consecinţelor acestora 
asupra sănătăţii umane, a mediului, a patrimoniului şi a 


relevanţă în 


activităţii economice, cu termen de finalizare 22 decem- 
brie 2011; realizarea hărților de hazard şi hărților de risc 
de inundaţii, şi, întocmirea planurilor de gestionare a 
riscurilor de inundaţii, care vor avea în vedere toate as- 
pectele gestionării inundaţiilor cu accent pe prevenire, 
protecţie, prognoze şi sisteme de avertizare, cu termen 
de finalizare 22 decembrie 2015. De asemenea, Direc- 
tiva privind evaluarea şi gestionarea riscurilor de inun- 
daţii cuprinde şi măsuri pentru coordonarea cu Directiva 
Parlamentului European şi a Consiliului din 23 octom- 
brie 2000 de stabilire a unui cadru de politică comuni- 
tară în domeniul apei (2000/60/CE), măsuri pentru infor- 
marea şi consultarea publicului, măsuri pentru aplicare, 
precum şi o structură a planurilor de gestionare a riscu- 
rilor de inundaţii. 

Prin Directiva privind controlul asupra riscului de 
accidente majore care implică substanţe periculoase, 
denumită şi Directiva SEVESO II, se urmăreşte preve- 
nirea „accidentelor majore care implică substanţe peri- 
culoase”, precum şi limitarea „consecințelor acestora 
pentru om şi mediu”, astfel încât pe tot teritoriul UE să 
fie asigurat un înalt şi constant nivel de protecţie, cu 
costuri optime. Pentru aceasta, sunt stabilite substan- 
tele şi cantităţile acestora care, deţinute de o entitate, o 
obligă la aplicarea prevederilor Directivei iar pentru o 
corectă înțelegere şi aplicare sunt definite noţiunile de 
entitate, instalaţie, operator, substanţă periculoasă, ac- 
cident major, pericol, risc şi depozit. De asemenea, 
Directiva stabileşte obligaţiile generale ale operatorului, 
regulile de notificare asupra activităţii, regulile de întoc- 
mire a politicii de prevenire a accidentelor majore, mo- 
dul de acţiune în cazul efectelor „în lanț” (Domino), pre- 
cum şi obligaţiile de întocmire a raportului de securitate. 

Un punct important al Directivei Seveso Il îl con- 
stituie stabilirea obligaţiei operatorului de a întocmi un 
plan de urgenţă internă şi a obligaţiei autorităţii compe- 
tente, ce va fi stabilită de fiecare stat în parte (în cazul 
României a fost stabilit Inspectoratul General pentru 
Situaţii de Urgenţă), de a întocmi un plan de urgență 
externă, ce vor fi puse în aplicare atunci când se pro- 
duce un accident major sau un eveniment necontrolat 
care, prin natura sa, are potenţialul de a duce la un 
accident major. 

Directiva stabileşte ca prin activităţi de planificare 
urbană să se asigure „distanţe adecvate între entităţile 
care intră sub incidenţa prezentei directive şi zonele 
rezidenţiale, zonele de utilitate publică şi zonele de o 
frumuseţe sau de un interes natural deosebit”, ce infor- 
matii se furnizează de către operator în cazul producerii 
unui accident major şi modalitatea de verificare, prin 
inspecţie sau alte forme de control, a respectării regu- 
lilor instituite. 

Directiva referitoare la produsele pentru construcţii 
urmăreşte să garanteze că produsele pentru construcţii 
pot fi introduse pe piaţă numai dacă îndeplinesc 
condiţiile de utilizare şi cerinţele esenţiale: 

1 — rezistenţă şi stabilitate mecanică, 

2 — siguranţă în caz de incendiu, 

3 — igienă, sănătate şi protecţia mediului, 

4 — siguranţa utilizării, 

5 —protecţia faţă de zgomote şi 

6 — economia de energie şi izolarea termică. 


COLOCVIU STRATEGIC NR. 7, 2013 


1 Decizia Consiliului din 8 noiembrie 2007 de instituire a unui 
mecanism comunitar de protecție civilă (reformă) 
(2007/779/CE, Euratom), în Jurnalul Oficial al Uniunii 
Europene 


2. Structuri europene cu rol 


Comisia Europeană, în special prin Direcţia Gene- 
rală de Ajutor Umanitar şi Protecţie Civilă, are drept 
obiectiv salvarea şi protejarea vieților omeneşti, dar şi a 
mediului şi a proprietăţii, prevenind şi alinând suferinţa 
umană şi apărând integritatea şi demnitatea populațiilor 
afectate de dezastrele naturale sau provocate de om, 
produse pe teritoriul sau în afara UE. Mandatul Comi- 
siei cuprinde asistența umanitară şi protecţia civilă, cele 
două instrumente principale de care dispune UE pentru 
a asigura acordarea rapidă şi eficace a ajutorului său 
umanitar persoanelor confruntate cu consecinţele ime- 
diate ale dezastrelor. 

În cazul producerii unei situaţii de urgenţă majoră — 
„situaţie care are sau poate avea efecte adverse asupra 
populaţiei, asupra mediului înconjurător sau asupra bu- 
nurilor şi care poate determina o solicitare de asis- 
tentă” — care produce sau poate produce efecte trans- 
frontaliere sau a iminenței amenințării acesteia, statul 
membru în care s-a produs situația de urgență notifică, 
fără întârziere, Comisia, precum şi celelalte state mem- 
bre care pot fi afectate de situația de urgență. 

Notificările se fac prin Centrul de Monitorizare şi 
Informare (MIC) şi/sau prin Sistemului Comun de Infor- 
mare şi Comunicare în Situaţii de Urgenţă (CECIS). 

MIC este centrul operaţional, accesibil 24 de ore 
din 24, 7 zile pe săptămână, al Mecanismului european 
de protecţie civilă. El este în curs de transformare pen- 
tru a deveni Centru European de Răspuns în caz de 
Situaţii de Urgenţă (ERC). Indiferent ce ţară a fost lovită 
de un dezastru şi este depăşită prin amploarea 
acestuia, că face sau nu parte din UE, poate solicita 
ajutorul prin MIC/ERC. 

Pe timpul situaţiilor de urgenţă, MIC are trei impor- 
tante sarcini, şi anume: este un centru de comunicaţii, 
furnizează informaţii şi asigură coordonarea răspun- 
Sului. 


2 Ibidem, art. 3, pct. 5 
3 Ibidem, art. 8, pct. (2) 
4 Ibidem, ar. 8, pct. (4) 


în asigurarea protecţiei civile 


MIC acţionează ca un punct focal pentru schimbul 
de cereri şi oferte de asistenţă şi diseminează informaţii 
privind pregătirea şi răspunsul în domeniul protecţiei 
civile, statelor participante şi publicului larg. De aseme- 
nea, diseminează alerte de avertizare rapidă (MIC 
Daily) privind dezastrele naturale, atât specialiştilor, cât 
şi publicului larg. 

MIC facilitează furnizarea de asistenţă europeană 
prin intermediul CPM. Acest lucru se realizează la două 
niveluri: la nivel decizional, prin echilibrarea nevoilor cu 
ofertele de ajutor, identificarea deficienţelor în furniza- 
rea de asistenţă şi căutarea de soluţii şi prin facilitarea 
punerii în comun a resurselor, acolo unde este posibil, 
şi în zona de dezastru, prin desfăşurarea experţilor pro- 
tecţiei civile europene pentru evaluare şi coordonare, 
atunci când este necesar. 

CECIS este o aplicaţie Web ce facilitează comu- 
nicarea între MIC şi autorităţile naţionale, făcând ca 
răspunsul în caz de dezastre să fie mai rapid, mai 
eficace şi mai eficient, asigurând o mai bună protecţie 
cetăţenilor faţă de pericolele naturale şi tehnologice. 
Această interconectare va facilita schimbul de informaţii 
şi de experienţă între autorităţile de protecţie civilă, în 
scopul de a îmbunătăţi capacităţile acestora în toate 
fazele unei situaţii de urgenţă: prevenirea, pregătirea şi 
răspunsul. 

Comisia Europeană, prin Centrul Comun de 
Cercetare (JRC) al Uniunii Europene a dezvoltat şi 
instrumente ce au un rolul de a monitoriza factorii de 
risc şi de furniza alerte. Acestea sunt EFFIS — Sistemul 
european de informare privind riscul incendiilor de 
pădure — şi EFAS — Sistemul european de alerta în caz 
de inundaţii. 


5 Decizia Consiliului din 8 noiembrie 2007 de instituire a unui 
mecanism comunitar de protecţie civilă (reformă) 
(2007/779/CE, Euratom), în Jurnalul Oficial al Uniunii 
Europene, art. 3, pct. 1 


3. Strategii europene privind protecţia civilă 


Strategia europeană de securitate — „O Europă 
sigură într-o lume mai bună” —, adoptată în 2003 ca 
element al politicii externe şi de securitate comune, 
urmăreşte să ofere un răspuns adecvat, bazat pe o 
acţiune comună, la riscurile, amenințările şi provocările 
în materie de securitate. Intr-o lume a amenințărilor 
globale, UE consideră că securitatea, condiţie prea- 
labilă a dezvoltării, depinde din ce în ce mai mult de un 
sistem multilateral eficient, bazat pe o societate 
internaţională mai puternică, pe instituţii internaţionale 


funcţionale şi o ordine internaţională guvernată de lege. 
Elementele centrale ale acestui sistem sunt reprezen- 
tate de dezvoltarea dreptului internaţional, bazat pe 
Carta Organizaţiei Naţiunilor Unite şi pe dreptul interna- 
tional umanitar, de relaţiile transatlantice, de organiza- 
tiile regionale şi de cooperarea dintre acestea. 

Deşi UE a înregistrat progrese în gestionarea cri- 
zelor, strategia îşi propune să dezvolte mecanismele 
unei intervenţii timpurii, rapide şi, după caz, energice, 
astfel încât să se evite urgentele umanitare, fie că este 

vorba de conflicte, de terorism, de dezastre naturale 
sau provocate de om şi, mai nou, de pandemiile mo- 
derne, dar şi de împuţinarea resurselor vitale, precum 
apa. 

Strategia europeană de securitate, ce viza dimen- 
siunea externă a securităţii, a fost completată în 2010 
prin adoptarea de către Consiliul European a Strategiei 
de securitate internă a UE. Pentru a răspunde la riscu- 
rile şi amenințările cu care se confruntă UE, inclusiv de- 
zastrele naturale şi cele provocate de om, precum in- 
cendiile forestiere, cutremurele, inundaţiile şi furtunile, 
modelul european de securitate se confruntă cu diverse 
provocări, cum ar fi: îmbunătăţirea cooperării şi solidari- 
tăţii între statele membre; abordarea cauzelor insecu- 
rităţii şi nu doar a efectelor acesteia; stabilirea priori- 
tăţilor în materie de prevenire şi anticipare; recunoaş- 
terea interdependenţei dintre securitatea internă şi cea 
externă în stabilirea unei abordări de „securitate glo- 
bală” cu ţările terţe. 

Pentru gestionarea dezastrelor naturale şi a celor 
provocate de om, care constituie ameninţări comune, 
cooperarea autorităţilor din domeniul protecţiei civile 
este esenţială, precum şi respectarea principiilor şi va- 
lorilor europene privind respectarea drepturilor omului şi 
libertăţilor fundamentale, statului de drept, democraţiei, 
dialogului, toleranţei, transparenţei şi solidarităţii. În 
prezent, sistemele de protecţie civilă reprezintă un 
element esenţial al oricărui sistem de securitate modern 
şi avansat. 

Pe baza valorilor şi principiilor stabilite în tratatele 
UE, Strategia de securitate internă a UE stabileşte zece 
orientări pentru acţiune, în vederea garantării securităţii 
interne a UE, care, în domeniul protecţiei civile, urmă- 
resc consolidarea răspunsului european în caz de de- 
zastre prin: reducerea vulnerabilităţii în faţa dezastrelor 
printr-o abordare strategică de anticipare şi de preve- 
nire a dezastrelor şi prin continuarea îmbunătăţirii nive- 
lului de pregătire şi de reacţie, cu respectarea compe- 
tenţelor naţionale; elaborarea unor orientări privind me- 
todele de cartografiere a pericolelor şi riscurilor, pentru 
evaluări şi analize, precum şi o prezentare de ansamblu 
a riscurilor naturale şi a celor provocate de om pe care 
UE le-ar putea înfrunta în viitor; identificarea unor noi 
riscuri şi ameninţări, precum penuria de energie şi pan- 
demiile; promovarea unei abordări integrate a etapelor 
diferite ale unei crize (prevenirea, reacţia şi redresarea) 
prin punerea în aplicare a asistenţei reciproce şi a 
solidarităţii europene; cooperarea internaţională. 

În comunicarea Comisiei Europene către Parla- 
mentul European şi Consiliul UE — „Consolidarea răs- 
punsului european în caz de dezastre: rolul protecţiei 
civile şi al asistenţei umanitare” — se arată că tratatul de 
la Lisabona a oferit cadrul de a crea la nivelul UE o 
capacitate de răspuns în caz de dezastre „mai solidă, 
mai cuprinzătoare, mai bine coordonată şi mai eficien- 
tă”, deziderat ce presupune „consolidarea instrumen- 
telor individuale de răspuns / intervenţie ale UE” şi „asi- 
gurarea coerentei şi sinergiei între aceste instrumente, 
în beneficiul coerentei răspunsului internaţional”. 

In viziunea Comisiei Europene, pentru dezvoltarea 
capacităţii europene de răspuns în caz de dezastre, ar 
trebui ţinut cont de următoarele principii directoare: 


— UE ar trebui să fie în măsură să răspundă 
eficace şi într-un spirit de solidaritate la dezas- 
trele care se produc atât în interiorul, cât şi în 
afara Uniunii; 

— Capacitatea UE de răspuns în caz de dezastre 
ar trebui să poată gestiona toate tipurile de 
dezastre (naturale şi provocate de om, cu 
excepţia conflictelor armate) care suprasolicită 
capacităţile naţionale de răspuns şi fac nece- 
sară asistenţa UE; 

- O abordare perfect coerentă a dezastrelor din 
afara UE va trebui să reunească diferitele ele- 
mente care ar putea fi, eventual, mobilizate (în 
funcţie de natura crizei), obiectivul fiind acela 
de a identifica şi mobiliza cele mai adecvate re- 
surse pentru a răspunde oricărui tip de de- 
zastru; 

— Atunci când răspunde în mod specific nevoilor 
umanitare cauzate de dezastre care s-au pro- 
dus în afara UE, asistenţa UE trebuie să ţină 
seama de principiile umanitare” convenite la ni- 
vel internaţional (umanitate, neutralitate, impar- 
ţialitate şi independenţă) şi de orientările în do- 
meniu. O mai bună coordonare a UE va con- 
tribui la consolidarea rolului de coordonare cen- 
trală al ONU pentru situaţiile de urgenţă din 
ţările terţe; 

- O abordare care asigură un echilibru între com- 
ponenta de răspuns în caz de dezastre şi cea 
de prevenire şi de pregătire este cea mai bună 
cale de a răspunde amenințărilor crescânde 
reprezentate de dezastre; 

- O mai bună eficienţă a costurilor înseamnă cău- 
tarea unor modalităţi mai eficiente de furnizare 
a asistenţei. 

Pentru un răspuns european în caz de dezastre mai 
eficace şi mai eficient, Comisia Europeană propune, în 
domeniul protecţiei civile, următoarele: crearea unei 
capacităţi europene de răspuns de urgenţă bazată pe 
resurse pre-angajate ale statelor membre şi pe planuri 
de contingenţă / pentru situaţii neprevăzute convenite în 
prealabil; o evaluare precisă şi în timp util a nevoilor 
pentru a permite luarea unor decizii avizate privind 
ajutorul; partajarea resurselor logistice pentru a fi mai 
eficace şi mai eficiente din punct de vedere al costurilor; 
asigurarea unui transport al resurselor coordonat şi 
eficient din punct de vedere al costurilor; precum şi utili- 
zarea capacităţilor civile şi militare, dezvoltate în con- 
textul politicii de securitate şi apărare comună a UE, în 
sprijinirea protecţiei civile şi a asistenţei umanitare, în 
special în cazul dezastrelor naturale de proporţii. 

Pentru a asigura un răspuns mai coerent în caz de 
dezastre, Comisia Europeană propune crearea unui 
Centru european de răspuns pentru situaţii de urgenţă 
(ERC), operaţional 24 de ore din 24 şi care va răspunde 
de coordonarea componentei civile a răspunsului UE în 
caz de dezastre, precum şi sprijinirea rolului de coor- 
donare centrală al ONU, în special al Oficiului ONU 
pentru coordonarea afacerilor umanitare (UNOCHA). 

În ceea ce priveşte vizibilitatea răspunsului UE în 
caz de dezastre, instituţiile europene, împreună cu sta- 
tele membre, trebuie să pună la punct o strategie de 

comunicare care facă vizibile eforturile UE pentru pro- 
priii cetăţeni, pentru ţările în curs de dezvoltare bene- 
ficiare ale ajutorului şi pentru partenerii internaţionali. 
Prevederile Strategiei europene de securitate, adop- 
tată în 2003, Consensul european privind dezvoltarea, 
adoptat în 2005, precum şi Consensul european privind 
ajutorul umanitar, adoptat în decembrie 2007, angajea- 
ză UE în sprijinirea reducerii riscului de dezastre în tă- 
rile în curs de dezvoltare. Având în vedere faptul că, în 
ultimii ani, accentul s-a mutat dinspre o abordare care 
viza în special răspunsul în caz de dezastre, spre pu- 
nerea în aplicare a unor abordări globale în domeniul 
reducerii riscului de dezastre, precum şi pentru că UE 
nu avea un cadru strategic pe baza căruia să fie orien- 
tat ajutorul acordat ţărilor în curs de dezvoltare pentru 
reducerea riscului de dezastre, deşi este cel mai mare 
donator de ajutor din lume, Comisia Europeană, într-o 
comunicare către Parlamentul European şi Consiliul 
UE, a propus Strategia UE de sprijinire a reducerii ris- 


cului de dezastre în țările în curs de dezvoltare, ale 
cărei obiective se vor realiza atât prin intermediul coo- 
perării pentru dezvoltare, cât şi al ajutorului umanitar. 

Deşi nu l-a adoptat în mod formal”, Comisia Euro- 
peană sprijină punerea în aplicare a Cadrului de acţiune 
de la Hyogo pentru perioada 2005-2015: consolidarea 
rezistenţei naţiunilor şi comunităţilor în fata dezastrelor 
naturale, urmărind concretizarea acestuia în acţiuni 
eficiente la nivel mondial, regional, naţional şi local. 

In efortul de reducere a riscului de dezastre, UE va 
utiliza cele mai bune practici elaborate de Comisia 
Europeană şi de statele membre, referitoare la mediu, 
la schimbările climatice şi la protecţia civilă. 


e Declaraţie comună a Consiliului şi reprezentanţilor guver- 
nelor statelor membre reuniți în cadrul Consiliului, a 
Parlamentului European şi a Comisiei Europene (2008/C 
25/01), Consensul european privind ajutorul umanitar 

7 Numai guvernele pot adopta Cadrul de acţiune de la Hyogo. 


CONCLUZII: 


e Uniunea Europeană (UE) este un actor-cheie în acordarea de ajutor de urgenţă 
victimelor dezastrelor naturale şi antropice, care promovează respectarea 
dreptului umanitar internaţional şi aderarea la acesta. 

Prin intermediul politicilor sale de ajutor umanitar şi de protecţie civilă, UE poate 
să demonstreze în mod concret angajamentul său faţă de sprijinirea persoanelor 
din interiorul şi din afara Uniunii care au nevoie de asistenţă în situaţii de extremă 
vulnerabilitate. Acest lucru contribuie la îndeplinirea unuia dintre obiectivele 
strategice ale acţiunii externe a UE, aşa cum este prevăzut în Tratatul privind 
Uniunea Europeană. 

Cooperarea în domeniul protecției civile în cadrul UE vizează protecţia populaţiei, 
mediului înconjurător, bunurilor şi patrimoniului cultural în situaţii de dezastre 
naturale sau tehnologice. 

